A Gnyóm Birodalom széthullása vagy a Nagy Birodalom elvesztése és a kis birodalomba való száműzetés

A Nagy birodalom területeinek felét elvesztette. Deirn, Ektelianí, Kovliária, Sivirrion, Palosz, Bara-Tai, Antalónia és Transzkvalíria már nem tartoztak a birodalomhoz. Fírius-Talson Sivirrioni megszállás alatt volt, az Alkirályság pedig majdhogynem el volt vágva a Birodalomtól. Ájábár pedig majdhogynem független volt már. Thum'grosh-t a Kéz katonái vették ostrom alá, Kvalíria pedig egyre inkább támogatta a déli Immani család igényeit egy független déli birodalom kialakításában, ettől remélve még több befolyást a birodalomban. A Birodalom, habár békét kötött a koalícióval, de az nem hozott megnyugvást. De a császárnak azonnal lépnie kellet, mert ha elesik Thum'Grosh akkor biztos hogy újabb felkelés robbanna ki, amit már nem bírna ki a recsegő ropogó ország. Ám a kéz katonái, mire az erősítés megérkezett bevették a várat és beásták magukat. Az ostromot elrendelték, de az több sikertelen rohamot követően kezdett veszélyesen elhúzódni. És ahogy érezték is a birodalomba sok helyen kezdtek el mocorogni a népek. Az Immaniak egyenesen kijelentették, hogy a Déli Helytartó (amelyik címet az Immani család vívott ki magának) alá tartozó összes belső terület független Birodalmat képez melynek neve Immani Birodalom és ha ezt a Gnyóm Császár nem hajlandó elismerni, akkor készek magukat fegyverrel megvédeni. Kvalíria Türoszai pedig azonnal elismerték szövetségesüket. Egy új háború készült kibontakozni. A kéz katonái az Immaniak és Türosziak valamint a Gnyóm Birodalom között. Az Immani család, hogy gyengítse a császáriakat, igyekezett minden felkelést támogatni. Ennek eredményeképpen Tichlanten felkelői seregekbe szerveződtek és elkezdték a császáriakat kiszorítani az országukból. Antalón hercege Kapva az alkalmon, csatlakozott a tengerszövetséghez, és kikiáltotta a sziget függetlenségét. Ez hatalmas csapást jelentett a Császárnak, ugyanis ezzel elvágta az alkirályságba vezető nyugati tengeri utakat.